Πρόταση αξιοποίησης γεωθερμικού πεδίου Ερατεινού, Ν. Καβάλας:
Creators: name: Μαρκόπουλος, Θεόδωρος Αλεξίου
Publisher: name: Aristotle University of Thessaloniki
Year: 2009
Subjects: Γεωθερμική ενέργεια
Πεδίο χαμηλής ενθάλπειας
Ανανεώσιμες πηγές ενέργειας
Geothermal energy
Low enthalpy field
Renenable energy

description: Η παραγωγή τροφίμων παγκοσμίως, πραγματοποιείται με την ταυτόχρονη χρήση του εδάφους, της ενέργειας και των υδάτινων πόρων. Έτσι, η ορθολογική διαχείριση των πόρων αυτών στον πρωτογενή τομέα είναι ιδιαίτερα κρίσιμη. Επιπλέον, η μείωση της εξάρτησης της αγροτικής παραγωγής από τα ορυκτά καύσιμα, είναι ζωτικής σημασίας λόγω των αρνητικών περιβαλλοντικών επιπτώσεων που προκαλούν.Στην παρούσα μεταπτυχιακή διατριβή, γίνεται διεξοδική ανάλυση των δυνατοτήτων αξιοποίησης της Γεωθερμικής ενέργειας και αποτυπώνονται οι εφαρμογές της. Στο πλαίσιο αυτό, εξετάζονται οι δυνατότητες πρακτικής αξιοποίησης του Γεωθερμικού πεδίου Ερατεινού του Νομού Καβάλας. Το Γεωθερμικό νερό του Γεωθερμικού πεδίου χαμηλής ενθαλπίας του Ερατεινού αντλείται από δύο παραγωγικές γεωτρήσεις και έχει θερμοκρασία 72oC περίπου (στα 655 - 670 m) και συνολική παροχή που κυμαίνεται μεταξύ 100 - 200 m3 h-1.Ο σκοπός της παρούσας έρευνας, είναι η επιλογή ενός ολοκληρωμένου σεναρίου διαχείρισης του Γεωθερμικού πεδίου Ερατεινού, ώστε να επιτευχθεί η βέλτιστη αξιοποίηση του προς όφελος της τοπικής οικονομίας, της κοινωνικής συνοχής και της προστασίας του περιβάλλοντος της περιοχής. Υπό αυτό το πρίσμα, επιλέχθηκαν και αξιολογήθηκαν τρία εναλλακτικά σενάρια αξιοποίησης του υφιστάμενου Γεωθερμικού πεδίου, ώστε τελικά να προταθεί αυτό που μπορεί να δώσει το καλύτερο οικονομικό, κοινωνικό και περιβαλλοντικό αποτέλεσμα.Η οικονομική αξιολόγηση των τριών εναλλακτικών σεναρίων, είχε ως κύριους άξονες την εκτίμηση του κόστους των απαιτούμενων επενδύσεων, την εκτίμηση του λειτουργικού κόστους, καθώς και την εκτίμηση του συνολικού κόστους παραγωγής ενέργειας. Επιπλέον, υπολογίσθηκε το παραγωγικό όφελος που προκύπτει από τη χρήση της Γεωθερμίας, καθώς και η ετήσια πρόσοδος ανά παραγωγό, για κάθε σενάριο. Τέλος, με τη χρήση δεικτών απόδοσης, εκτιμήθηκε η αποδοτικότητα του κάθε εξεταζόμενου σεναρίου. Η συνεκτίμηση των παραμέτρων της αξιολόγησης των τριών εναλλακτικών σεναρίων, ανέδειξε το Σενάριο της συνδυασμένης Αξιοποίησης της Γεωθερμικής ενέργειας, αρχικά σε θερμοκηπιακές καλλιέργειες λαχανικών και ακολούθως σε καλλιέργειες σπαραγγιού, ως το πιο ενδεδειγμένο για να εφαρμοστεί στο συγκεκριμένο Γεωθερμικό πεδίο.
description: Food production, worldwide takes place with the simultaneous use of land, energy and water resources. The rational management of these resources, from the primary sector is very crucial. Furthermore, reducing dependence of agricultural production from fossil fuels is vital because of the huge environmental impact they cause.The current study was carried out in order to evaluate the existing options for the practical utilization of geothermal resources of Eratino - Kavala, aiming to improve the local agricultural production. The geothermal water of the low enthalpy geothermal field of Erateino - Kavala, is coming out through two boreholes and it has temperature of about 72oC (at 655 - 670 m) and total outflows which ranging between 100 - 200 m3 h-1. The utilization of the available geothermal energy will benefit the local economy, the social cohesion and will protect of the environment in the specific area. Three alternative management scenarios, for the existing geothermal field, were selected and evaluated in order to conclude on the one that has the best economic, social and environmental impact. The estimated investment cost, the estimated operating costs and the estimated total cost of producing energy, were included in the economic evaluation of the three alternative scenarios. Moreover, the production benefits resulting from the use of geothermal energy were calculated, together with the annual revenue per farmer for each alternative scenario.Finally, the use of performance indicators was selected, in order to assess the effectiveness of each alternative scenario. The comparison of the evaluation parameters for the three alternative scenarios, render the combined utilization of geothermal energy, initially for heating greenhouse vegetable crops, and subsequently for heating the rhizomes of asparagus crops as the most appropriate to be applied in the geothermal field of Erateino - Kavala, in order to improve the local economy.